แคมเปญแจกอั่งเปารับตรุษจีนกว่า 3 แสนคูปองของแมคโคร มีจุดประสงค์อะไร
บริษัท สยามแม็คโคร จำกัด (มหาชน)  จับมือพันธมิตรต้อนรับปีหนูทอง  แจกใหญ่อั่งเปา ออนไลน์ กว่า 3 แสนคูปอง หลังผู้ประกอบการยุคดิจิทัลพุ่ง ขนทัพสินค้ากว่า 500 รายการ จัดโปรโมชั่นแรง ย้ำกลยุทธ์ซื้อเยอะยิ่งคุ้ม เพิ่มโอกาสทำกำไรหวังอัดฉีดเศรษฐกิจฐานรากรับตรุษจีน
ศิริพร เดชสิงห์ รองประธานเจ้าหน้าที่บริหาร สายงานการสื่อสารองค์กร บริษัท สยามแม็คโคร จำกัด (มหาชน) กล่าวว่าในช่วงเทศกาลตรุษจีน ที่หลายคนมองกันว่าเป็นเวลาของความคึกคักของเศรษฐกิจโดยรวมที่ประชาชนพากันจับจ่ายใช้สอย   เวลาสำคัญดังกล่าว ยังเป็นโอกาสทองของผู้ประกอบการร้านค้าปลีกรายย่อย หรือโชห่วย ร้านอาหาร โรงแรม ร้านกาแฟ ธุรกิจจัดเลี้ยง ซึ่งเป็นกลุ่มลูกค้าสมาชิกแม็คโครที่มีอยู่กว่า 3.3 ล้านรายด้วย ซึ่งแม็คโคร ได้จัดแคมเปญการตลาดใหญ่เป็นประจำทุกปี ปีนี้ใช้คอนเซ็ปต์ว่า ‘แม็คโครที่เดียว จ่าย ไหว้ เที่ยว รวยรับตรุษจีน’ มุ่งเน้นกลยุทธ์ซื้อเยอะยิ่งคุ้ม เชื่อมบริการออฟไลน์-ออนไลน์ อีกทั้งยังร่วมกับพันธมิตรจัดรายการสินค้าราคาพิเศษ  รวมถึงยังแจกอั่งเปา ออนไลน์กว่า 3 แสนคูปอง ตั้งแต่วันที่ 15-28 มกราคมแม้ตรุษจีนปีนี้ จะมีปัจจัยลบต่างๆ ที่เข้ามากระทบกำลังซื้อ แต่สำหรับกลุ่มผู้ประกอบการแล้ว ปีหนูทองนี้พวกเขามีวงจรชีวิตที่เปลี่ยนไป ด้วยการปรับตัวให้อยู่รอดท่ามกลางบริบทการค้าขายที่เปลี่ยนแปลง สอดคล้องกับนโยบายสำคัญของแม็คโคร มุ่งให้การช่วยเหลือผู้ประกอบการในมิติต่างๆ เพื่อเพิ่มโอกาสการทำกำไรอย่างต่อเนื่องซึ่งเป็นการเสริมสร้างความเข้มแข็งให้เศรษฐกิจเศรษฐกิจฐานราก